b'\n_START_ARTICLE_\nOriveden vaakuna\n_START_PARAGRAPH_\nOriveden vaakuna on Oriveden kaupungin tunnus, joka on kunnan nimeen viittaava puhuva vaakuna._NEWLINE_Vaakunan selitys on \xe2\x80\x9dhopeisessa kilvess\xc3\xa4 punainen, pystyyn kavahtanut ori, joka nousee esiin kilventyveen ulottuvasta sinisest\xc3\xa4 vedest\xc3\xa4.\xe2\x80\x9d Vaakunan on suunnitellut Carolus Lindberg, ja Oriveden kunnanvaltuusto hyv\xc3\xa4ksyi sen kokouksessaan 11. kes\xc3\xa4kuuta 1949. Sis\xc3\xa4asiainministeri\xc3\xb6 vahvisti vaakunan k\xc3\xa4ytt\xc3\xb6\xc3\xb6n 30. marraskuuta samana vuonna. Orivesi oli Suomen ensimm\xc3\xa4inen maalaiskunta, joka sai oman vaakunansa; aiemmin sellaiset olivat vain kaupungeilla sek\xc3\xa4 muutamalla kauppalalla.'